Nariadenie Komisie (ES) č. 72/2002 zo 16. januára 2002, ktorým sa vykonáva nariadenie Rady (ES) č. 530/1999, pokiaľ ide o hodnotenie kvality štrukturálnej štatistiky príjmovText s významom pre EHP.



Úradný vestník L 015 , 17/01/2002 S. 0007 - 0013

CS.ES Kapitola 05 Zväzok 04 S. 202 - 208

ET.ES Kapitola 05 Zväzok 04 S. 202 - 208

HU.ES Kapitola 05 Zväzok 04 S. 202 - 208

LT.ES Kapitola 05 Zväzok 04 S. 202 - 208

LV.ES Kapitola 05 Zväzok 04 S. 202 - 208

MT.ES Kapitola 05 Zväzok 04 S. 202 - 208

PL.ES Kapitola 05 Zväzok 04 S. 202 - 208

SK.ES Kapitola 05 Zväzok 04 S. 202 - 208

SL.ES Kapitola 05 Zväzok 04 S. 202 - 208



Nariadenie Komisie (ES) č. 72/2002 zo 16. januára 2002, ktorým sa vykonáva nariadenie Rady (ES) č. 530/1999, pokiaľ ide o hodnotenie kvality štrukturálnej štatistiky príjmov (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 530/1999 z 9. marca 1999 o štrukturálnej štatistike príjmov a nákladov práce [1], najmä na jeho článok 11, keďže: (1) Vykonávacie opatrenia pre nariadenie (ES) č. 530/1999 sú potrebné s ohľadom na obsah a hodnotiace kritériá správy o kvalite, ktorá sa má zaslať Európskej komisii (Eurostatu) po každom referenčnom období. (2) Informácie poskytnuté v tejto správe by sa mali vzťahovať na premenné definované v nariadení Komisie (ES) č. 1916/2000 z 8. septembra 2000 o vykonaní nariadenia Rady (ES) č. 530/1999 o štrukturálnej štatistike príjmov a nákladov práce, pokiaľ ide o definície a prenos informácií o štruktúre príjmov [2]. (3) Prijateľnosť (3) Uskutočniteľnosť a význam niektorých dobrovoľných položiek stanovených pre prvú správu o kvalite by mali Eurostat a národné štatistické úrady prehodnotiť so zreteľom na informácie doručené členskými štátmi. (4) Opatrenia stanovené v tomto nariadení sú v súlade so stanoviskom Výboru pre štatistické programy, PRIJALA TOTO NARIADENIE: Článok 1 1. Obsah a hodnotiace kritériá správy o kvalite, uvedené v článku 10 ods. 2 nariadenia (ES) č. 530/1999 sú stanovené v prílohe súčasného nariadenia v časti A a B. Stanovené premenné sú tie, ktoré sú definované v prílohe II nariadenia (ES) č. 1916/2000. 2. Informácie a dobrovoľné charakteristiky alebo rozdelenia stanovené v prílohe sa vyžadujú, pokiaľ je to umožnené, výnimkami z právnych predpisov spoločenstva, týkajúcich sa štrukturálnej štatistiky príjmov a nákladov práce, zisťovania pracovných síl, štrukturálnej podnikovej štatistiky a národných účtov. Článok 2 Prvá správa o kvalite sa doručí za zisťovanie o štruktúre príjmov v referenčnom roku 2002. Do Eurostatu sa zašle spolu s dodaním údajov a najneskôr 24 mesiacov od ukončenia referenčného obdobia, za ktoré sa údaje zbierali. Článok 3 Prijateľnosť a význam dobrovoľných prvkov stanovených v prílohe v časti B sa prehodnotí so zreteľom na informácie, ktoré členské štáty skutočne dodajú. Toto prehodnotenie vykoná Eurostat a národné štatistické úrady. Článok 4 Toto nariadenie nadobúda účinnosť dvadsiaty deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. januára 2002 Za Komisiu Pedro Solbes Mira člen Komisie [1] Ú. v. ES L 63, 12.3.1999, s. 6. [2] Ú. v. ES L 229, 9.9.2000, s. 3. -------------------------------------------------- PRÍLOHA OBSAH A KRITÉRIÁ HODNOTENIA V SPRÁVE O KVALITE ŠTRUKTURÁLNEJ ŠTATISTIKY PRÍJMOV ČASŤ A Zisťovanie o štruktúre príjmov; dopočítané výsledky; tabuľkové analýzy Rozloženie početnosti a pridružené aritmetické stredné hodnoty a mediány [1] by sa mali poskytnúť aspoň pre: a) počet zamestnancov s plným pracovným úväzkom a b) počet zamestnancov so skráteným pracovným úväzkom, v rozdelení pre každú z týchto premenných: - pásmo hrubého hodinového príjmu a podľa pohlavia, - pásmo hrubého mesačného príjmu a podľa pohlavia, - pásmo hrubého ročného príjmu a podľa pohlavia, - pásmo ročnej dovolenky (< 10, 10-19, 20-24, 25-29, 30-34, ≥ 35 dní) a podľa pohlavia, - pásmo platených alebo odpracovaných hodín za mesiac (< 130, 130-139, 140-149, 150-159, 160-169, 170-179, ≥ 180 hodín) a podľa pohlavia, - sekcia NACE Rev.1 a podľa 1. úrovne NUTS, - sekcia NACE Rev.1 a podľa pohlavia, - povolanie (ISCO-88 na úrovni jedného znaku) a podľa pohlavia, - vzdelanie (ISCED 0 až 6) a podľa pohlavia, - vekové pásmo (15-24, 25-54, 55-64, ≥ 65 rokov) a podľa pohlavia, - odpracovaná doba (< 10 rokov, 10-19, 20-29, 30-39, ≥ 40 rokov) a podľa pohlavia, - veľkosť podniku s ohľadom na počet zamestnancov [2]. Napríklad, pre hrubý hodinový príjem a podľa pohlavia: a) počet zamestnancov s plným pracovným úväzkom Pásmo hodinových príjmov | Muži + ženy | Len muži | Len ženy | Frekvencia (v %) | Frekvencia (v %) | Frekvencia (v %) | Do 5 EUR 5 až 10 EUR 10 až 15 EUR 15 až 20 EUR 20 až 30 EUR 30 až 40 EUR 40 až 50 EUR 50 EUR a viac | Tieto pásma hodinových príjmov sú ilustratívne. Každá krajina by mala používať pásma, ktoré rovnomerne rozdeľujú frekvencie v jednotlivých intervaloch hodinových, mesačných a ročných príjmov. Ak je to potrebné, pre dovolenky za rok a pre mesačné platené a odpracované hodiny by sa mali použiť iné pásma než tie, ktoré sú stanovené vyššie. | Celková frekvencia | 100 % | 100 % | 100 % | Celkový počet zamestnancov | | | | Celkový priemer (euro) | | | | Hodnota mediánu (euro) | | | | ČASŤ B 1. Význam (dobrovoľná položka) Zhrnutie obsahujúce popis užívateľov, popis potrieb užívateľov (podľa hlavných skupín užívateľov) a posúdenie uspokojenia potrieb užívateľov. 2. Presnosť 2.1. Výberové chyby 2.1.1. Pravdepodobnostný výber 2.1.1.1. Systematická chyba (dobrovoľná položka) Odhad systematických chýb, ak sa vyskytnú v dôsledku použitia metód odhadu. 2.1.1.2. Rozptyl - Koeficienty rozptylu [3] týkajúce sa celkových hrubých príjmov, berúc do úvahy samostatné údaje aspoň pre mesačné príjmy (údaje za hodinové a ročné príjmy sú dobrovoľné), pre: a) zamestnancov s plným pracovným úväzkom a b) zamestnancov so skráteným pracovným úväzkom, v rozdelení podľa: - sekcie NACE Rev.1 a podľa pohlavia, - povolania (ISCO-88 na úrovni jedného znaku) a podľa pohlavia, - vekového pásma (15-24, 25-54, 55-64, ≥ 65 rokov) a podľa pohlavia, - sekcie NACE Rev.1 a podľa 1. úrovne NUTS, - vzdelania (ISCED 0 až 6) a podľa pohlavia (dobrovoľná položka). - Variačné koeficienty, berúc do úvahy údaje za hodiny mesačne pre: zamestnancov s plným pracovným úväzkom v rozdelení podľa: - sekcie NACE Rev.1 a podľa pohlavia, - povolania (ISCO-88 na úrovni jedného znaku) a podľa pohlavia, - vekového pásma (15-24, 25-54, 55-64, ≥ 65 rokov) a podľa pohlavia, - sekcie NACE Rev.1 a podľa 1. úrovne NUTS, - vzdelania (ISCED 0 až 6) a podľa pohlavia (dobrovoľná položka). 2.1.2. Nepravdepodobnostný výber Ak sa používa nepravdepodobnostný výber vzoriek, mal by sa poskytnúť popis možných zdrojov chýbajúcej presnosti. 2.2. Iné než výberové chyby 2.2.1. Chyby rozsahu - Popis hlavných klasifikačných chýb, problémov spojených s nedostatočným a nadmerným rozsahom [4], ktoré nastali pri zbere údajov. - Popis metód použitých na spracovanie týchto chýb. - Miery klasifikačných chýb, nedostatočného alebo nadmerného rozsahu (dobrovoľná položka). Poznámka: Ak sa používajú individuálne administratívne údaje, musí sa uviesť podobná analýza na základe administratívneho referenčného súboru. 2.2.2. Chyby merania - Popis metód použitých na posúdenie chýb merania [5]. - Posúdenie systematickej chyby a popis metód odhadu použitých na korekciu systematickej chyby hlavnej premennej, napríklad mesačných príjmov. 2.2.3. Chyby spracovania (dobrovoľná položka) Chyby spracovania sú chyby v procese po zbere údajov, ako je nahrávanie, kódovanie, triedenie, editovanie, váženie údajov a zostavovanie tabuliek. - Miery chýb pri nahrávaní alebo kódovaní údajov pre hlavné premenné, napríklad: - celkový hrubý príjem za referenčný rok, - celkový hrubý príjem za reprezentatívny rok, - počet platených alebo odpracovaných hodín v reprezentatívnom mesiaci. - Metodické poznámky k odhadu týchto mier [6]. - Hodnotenie systematickej chyby a rozptylu z dôvodu chýb spracovania. 2.2.4. Chyby z dôvodu chýbajúcich odpovedí - Miera návratnosti [7]. - Miera návratnosti položiek pre hlavné premenné (napríklad mesačné a ročné príjmy a odpracované hodiny). Miera je pomer počtu odpovedí za jednotlivé položky, k počtu respondentov v danom súbore. - Popis metód použitých na imputáciu, resp. preváženie chýbajúcich odpovedí. Poznámka: Ak sa používajú individuálne administratívne údaje, nedostupnosť administratívneho záznamu alebo položky údajov nahrádza chýbajúcu odpoveď. - Popis dôvodov pre chýbajúce odpovede a zhodnotenie systematických chýb vyplývajúcich z neodpovedania na jednu z hlavných otázok v dotazníku, napríklad v súvislosti s mesačnými alebo ročnými príjmami alebo odpracovanými hodinami. 2.2.5. Chyby spôsobené modelom Informácie [8] o využívaní týchto modelov: - zabezpečiť výber reprezentatívneho mesiaca, - prispôsobiť účtovný alebo fiškálny rok kalendárnemu roku, - zabezpečiť úplné zahrnutie sekcií C až K podľa NACE Rev.1 pre všetky podniky (minimálne pre podniky s 10 a viac zamestnancami), - spojiť údaje z administratívnych zdrojov a zo zisťovaní. Poznámka: Ak sa používajú individuálne administratívne údaje, mali by sa uviesť poznámky o súlade medzi administratívnymi koncepciami a koncepciami teoretickej štatistiky. 3. Včasnosť a presnosť - Kľúčové dátumy pre zber údajov, napr. pre respondentov v členskom štáte, termíny zaslania dotazníkov, upomienok a ďalšieho sledovania a kedy sa uskutočnila práca v teréne. - Kľúčové dátumy pre fázu po zbere údajov, napr. dátum začiatku a ukončenia kompletizácie, kódovania a kontroly hodnovernosti, dátum kontroly kvality (zhoda výsledkov) a opatrení na zabránenie úniku informácií. - Kľúčové publikačné údaje, napr. kedy sa vypočítali a šírili predbežné a podrobné výsledky. Poznámka: Presnosť zasielania údajov do Eurostatu sa zhodnotí podľa nariadenia, ktoré stanovuje periodicitu a oneskorenia pre zasielanie údajov. 4. Prístupnosť a jasnosť - Kópia publikácie/í alebo odkaz, kde sa to dá nájsť. - Informácie o tom, ktoré výsledky, ak sú k dispozícii, sa zasielajú spravodajským jednotkám zahrnutým do výberového súboru. - Informácie o systéme šírenia výsledkov (napr. komu sa zasielajú výsledky). - Kópia alebo odkazy na všetky metodické dokumenty súvisiace s poskytnutými štatistikami. 5. Porovnateľnosť 5.1. Územná porovnateľnosť V prípade odlišností medzi národnými a európskymi koncepciami treba uviesť ich porovnanie, osobitne pri definícii štatistických jednotiek, referenčného súboru, klasifikácií a definíciách premenných v zaslaných výsledkoch. Rozdiely by sa mali kvantifikovať. Poznámka: Ak klasifikácie a jednotky pochádzajú z registra, kvalita tejto informácie by mala pochádzať zo správy o kvalite registra. 5.2. Časová porovnateľnosť Podrobnosti o zmenách v definíciách okruhu spravodajských jednotiek alebo metódach v porovnaní s predchádzajúcim zisťovaním a hodnotenie dôsledkov nezanedbateľných zmien. 6. Spojitosť Poznámka: Táto položka má dva ciele. Prvým cieľom je informovať užívateľov o koncepčných rozdieloch medzi niekoľkými zdrojmi veľmi podobných premenných, ktoré sú zvyčajne v štatistických publikáciách rovnako pomenované a poskytnúť im informácie o tom, ako prejsť z jedného pojmu k druhému. Druhým cieľom je skontrolovať, či štatistiky, ktoré sú v zásade koncepčne spojité, dávajú porovnateľné výsledky za ten istý rok a referenčný súbor. Za týmto účelom by sa mala porovnať štatistika štruktúry príjmov s ostatnými štatistikami zaslanými do Eurostatu, berúc do úvahy napríklad, že zisťovanie štruktúry príjmov (SES) je založené na miestnych jednotkách, ktoré patria k podnikom s 10 a viac zamestnancami. 6.1. Spojitosť so štruktúrou zamestnancov v zisťovaní pracovných síl za to isté referenčné obdobie Štruktúra SES by sa mala porovnať so štruktúrou zisťovania pracovných síl (LFS), keďže obe zisťovania majú niekoľko premenných spoločných. OsobitneNajm krížové analýzy roztriedenia zamestnancov v SES a LFS by sa mali vyjadriť v percentách a urobiť samostatne pre zamestnancov s plným a skráteným pracovným úväzkom.: V krížovom zostavení tabuliek by sa mali využívať tieto premenné: - pohlavie, vek a ekonomická činnosť (NACE Rev.1 na úrovni sekcií), - pohlavie, vek a úroveň vzdelania (ISCED 0 až 6), - pohlavie, vek a povolanie (ISCO-88 na úrovni jedného znaku). Pre vek by sa mali používať tieto intervaly (15-24, 25-54, 55-64, 65 alebo starší). 6.2. Spojitosť s absolútnymi číslami z údajov zisťovania pracovných síl pre to isté referenčné obdobie (dobrovoľná položka pre štrukturálne zisťovanie príjmov 2002). Tabuľka nižšie uvádza súhrn spoločného v oboch zdrojoch. | Zisťovanie o štruktúre príjmov (SES) | Zisťovanie pracovných síl (LFS) | Štatistická jednotka | | Miestna jednotka | Domácnosť | Okruh činností | | NACE Rev.1 Sekcie C-K, M-O | NACE Rev.1 Sekcie C-K, M-O | Premenné na porovnanie medzi dvoma zdrojmi | | Počet zamestnancov, osobitne s plným a skráteným pracovným úväzkom a podľa pohlavia. | Počet zamestnancov, osobitne s plným a skráteným pracovným úväzkom a podľa pohlavia. | | Počet hodín odpracovaných počas reprezentatívneho mesiaca (alebo v štandardnom pracovnom mesiaci) | Počet zvyčajne odpracovaných hodín za týždeň prepočítaných na hodiny za mesiac | Požadované triedenie podľa povolania | | ISCO-88 na úroveň jedného znaku | ISCO-88 na úroveň jedného znaku | Požadované triedenie podľa činností | | NACE Rev.1 na úroveň sekcie | NACE Rev.1 na úroveň sekcie | Požadované rozdelenie podľa regiónov | | NUTS úroveň 1 | NUTS úroveň 1 | Každá z premenných "počet zamestnancov" (rozlišujúca zamestnancov s plným a skráteným pracovným úväzkom a podľa pohlavia) a "počet odpracovaných hodín" by sa mala rozdeliť podľa povolania, regiónu a činnosti NACE (uznáva sa, že sekcie M-O z NACE sú dobrovoľné pre 2002 SES). Nevyžaduje sa krížové zostavovanie tabuliek medzi povolaním, regiónom a ekonomickou činnosťou. 6.3. Spojitosť so štrukturálnou podnikovou štatistikou za ten istý rok: regionálne údaje (dobrovoľná položka pre štrukturálne zisťovanie príjmov 2002) Nariadenie o štrukturálnej podnikovej štatistike [9] zahŕňa všetky trhové činnosti v sekciách C až K podľa NACE Rev. 1, okrem sekcie J. Tabuľka nižšie uvádza súhrn spoločného v oboch zdrojoch. | Zisťovanie o štruktúre príjmov (SES) | Štrukturálne podnikové zisťovanie (SBS) (ročná regionálna štatistika) | Štatistická jednotka | | Miestna jednotka | Miestna jednotka | Okruh činností | | NACE Rev.1 Sekcie C-K | NACE Rev.1 Sekcie C-K, okrem J | Premenné na porovnanie medzi dvoma zdrojmi | | Počet miestnych jednotiek v základnom súbore | 11 21 0: Počet miestnych jednotiek | | Celkové hrubé ročné príjmy v referenčnom roku | 13 32 0: Mzdy a platy | Požadované triedenie podľa činností | | NACE Rev.1 na úroveň sekcie | NACE Rev.1 na úroveň sekcie | Požadované triedenie podľa regiónov | | NUTS úroveň 1 | NUTS úroveň 1 | Každá z premenných "počet miestnych jednotiek" a "celkové hrubé ročné príjmy/mzdy a platy" by sa mala zatriediť podľa činnosti NACE a podľa regiónu. Vysvetlenie hlavných rozdielov pri týchto premenných by malo brať do úvahy rozdiely v pojmoch, definíciách, presnosti a okruhu spravodajských jednotiek pri každom zdroji. Malo by sa vyvinúť úsilie o krížové zostavenie tabuliek podľa činnosti NACE a podľa regiónu. 6.4. Spojitosť so štrukturálnou podnikovou štatistikou za ten istý rok: národné údaje podľa veľkostnej triedy podniku (dobrovoľná položka pre štrukturálne zisťovanie príjmov 2002) | Zisťovanie o štruktúre príjmov (SES) | Štrukturálne podnikové zisťovanie (SBS) (ročná podniková štatistika podľa veľkostnej triedy) | Štatistická jednotka | | Miestna jednotka | Podnik | Okruh činností | | NACE Rev.1 Sekcie C-K | NACE Rev.1 Sekcie C-K | Premenné na porovnanie medzi dvoma zdrojmi | | Celkový počet podnikov v základnom súbore | 11 11 0: Počet podnikov | | Celkový počet zamestnancov v základnom súbore | 16 13 0: Počet zamestnancov | | Celkové hrubé ročné príjmy v referenčnom roku | 13 32 0: Mzdy a platy | Požadované triedenie podľa činností | | NACE Rev.1 na úroveň sekcie | NACE Rev.1 na úroveň sekcie | Požadované triedenie podľa veľkosti podnikov | | Počet zamestnancov: 1-9 [10], 10-49, 50-249, 250-499, 500-999 a 1000 a viac | Počet zamestnaných osôb: 1-9, 10-49, 50-249, 250-499, 500-999 a 1000 a viac | Každá z premenných "počet podnikov", "počet zamestnancov" a "celkové hrubé ročné príjmy/mzdy a platy" by sa mala zároveň zatriediť podľa činnosti NACE a podľa veľkosti podniku. Vysvetlenie hlavných rozdielov pre tieto premenné by malo brať do úvahy rozdiely v pojmoch, definíciách, presnosti a okruhu spravodajských jednotiek pri každom zdroji. Napríklad, pri SBS počet podnikov (11 11 0), počet zamestnancov (premenná 16 13 0), mzdy a platy (premenná 13 32 0) nie sú k dispozícii pre všetky sekcie C až K podľa NACE. 6.5. Spojitosť s národnými účtami pre ten istý rok: národné údaje (dobrovoľná položka pre štrukturálne zisťovanie príjmov 2002) Tabuľka nižšie uvádza súhrn spoločného v oboch zdrojoch. | Zisťovanie o štruktúre príjmov (SES) | Národné účty (Tabuľka 3: Tabuľky podľa priemyslu — ročný výkon [11]) | Okruh činností | | NACE Rev.1 Sekcie C-K, M-O | NACE Rev.1 Sekcie C-K, M-O | Premenné na porovnanie medzi dvoma zdrojmi | | Celkový počet zamestnancov | Celkový počet zamestnancov | | Celkové hrubé ročné príjmy v referenčnom roku | D11 Mzdy a platy | Požadované triedenie podľa činností | | NACE Rev.1 na úroveň sekcie | NACE Rev.1 na úroveň sekcie | Každá z premenných "počet zamestnancov" a "celkové hrubé ročné príjmy/mzdy a platy" by sa mala rozdeliť podľa činnosti NACE. Vysvetlenie hlavných rozdielov v premenných medzi dvoma zdrojmi by malo brať do úvahy rozdiely v pojmoch a okruhu spravodajských jednotiek a ak je to možné, v presnosti každej štatistiky. Sekcie M až O podľa NACE Rev. 1 sú dobrovoľné pre SES 2002. 7. Úplnosť Zoznam premenných, resp. triedení požadovaných v nariadení, ktoré nie sú k dispozícii, a očakávané zlepšenia na nápravu týchto nedostatkov. [1] Pre každé jednotlivé rozdelenie by sa malo poskytnúť toto: celkový počet zamestnancov, relatívne početnosti (%) pre každé pásmo, celková stredná hodnota a hodnota mediánu. (Aritmetické stredné hodnoty a mediány nie sú významné pre ukazovatele NACE Rev.1, NUTS 1, povolanie alebo úroveň vzdelania.) [2] Šesť pásiem týkajúcich sa celkového počtu zamestnancov: 1-9, 10-49, 50-249, 250-499, 500-999, 1000 a viac. Prvé z týchto šiestich pásiem je dobrovoľné pre štrukturálne príjmy v roku 2002. [3] "Variačný koeficient" je pomer druhej odmocniny rozptylu odhadu a očakávanej hodnoty. Odhaduje sa pomerom druhej odmocniny odhadu výberového rozptylu a odhadovanej hodnoty. Mali by sa poskytnúť oba, čitateľ aj menovateľ, spolu s výsledným variačným koeficientom. Odhad výberového rozptylu musí brať do úvahy tvar výberového súboru. [4] "Klasifikačné chyby" sa vzťahujú na nesprávnu klasifikáciu jednotiek, ktoré patria k cieľovému súboru jednotiek. "Nedostatočný rozsah" sa vzťahuje na nesprávne klasifikované jednotky a na (nové) jednotky, ktoré nie sú zahrnuté do opory výberu, pretože reálne vznikli alebo sa rozčlenili. Šedá ekonomika sa tu neberie do úvahy. "Nadmerný rozsah" sa vzťahuje na nesprávne klasifikované jednotky, ktoré sú v skutočnosti mimo oblasti výberu (napr. skutočná činnosť miestnej jednotky nie je v NACE Rev. 1) alebo na jednotky, ktoré v praxi neexistujú. [5] Chyby merania sú chyby, ku ktorým dochádza počas zberu údajov. Existuje mnoho zdrojov chýb merania vrátane nástroja zisťovania (formulár alebo dotazník), respondenta, informačného systému, spôsobu zberu údajov a anketára. [6] Miery chýb sa môžu merať štandardnými technikami kontroly kvality, napríklad overením kvality podvýberu spracovaných dotazníkov (zamestnanci národných štatistických úradov (NŠÚ) skontrolujú úroveň chýb počas fázy triedenia alebo spracovania záznamov). [7] Miera je pomer počtu respondentov v danom súbore k počtu dotazníkov zaslaných vybranému súboru jednotiek. [8] Poznámky by mali obsahovať, napríklad: postup výberu týchto modelov (t. j. prečo sa radšej zvolil daný model než iné modely); ak je to relevantné, chybu odhadu pri zodpovedajúcich odhadoch; prvky overovania predpokladov, z ktorých model vychádza; preskúmanie predikčnej schopnosti modelu na základe použitia historických údajov; porovnanie výsledkov vytvorených modelom s ostatnými príbuznými zdrojmi údajov; využitie sieťových a krížových štúdií; testy citlivosti modelu na odhad parametrov; hodnotenie vstupu údajov do modelu. [9] Ú. v. ES L 14,17.1.1997, s. 1. [10] Dobrovoľné pre zisťovanie o štruktúre príjmov (SES) 2002. [11] Európsky systém účtov, ESA 95, program zasielania údajov, Európske spoločenstvá 1997 (pozri aj dotazník ESA 95). --------------------------------------------------